Kapittel+21+-+Citizen+Kane+-+ein+analyse

__**Citizen Kane - ein filmanalyse**__

Orson Welles regisserte og hadde hovudrolla i denne filmen frå 1941. Filmen handlar om døden til den fiktive aviskongen Charles Foster Kane, og har gått ned i historia som eit oppslagsverk på bruk av verkemiddel i film. Mange av verkemiddela var ikkje nye, men dei var aldri før blitt samla i samme film, og filmen er derfor ofte brukt på filmskular som eit oppslagsverk.

Orson Welles - Eit fotografi tatt frå Wikipedia: http://en.wikipedia.org/wiki/Image:Orson_Welles_1937.jpg

Filmen byrjar med Kane sin død. Kameraet zoomar inn på eit "No trespassing"-skilt utanfor palasset til Kane, Xanadu. Han held ei snøkule i hånda og seier sitt siste ord: "Rosebud". Ei filmavis fortel om det offentlege livet til Kane, før journalisten Thompson reiser ut for å finne ut meir om Kane. Historia blir fortalt gjennom fleire tilbakeblikk. Filmavisa er det første, dei andre er historiar som blir fortalt av Kane sine næraste. Frå personar som Kane sin verge, ekskone, beste ven og samarbeidspartar, får me etter kvart eit fullstendig bilde av Kane sitt liv, med ein tapt barndom, eit tapt ekteskap og stor suksess. Til tross for samtalane finn ikkje Thompson ut kva "Rosebud" betyr, og gir opp saka. Filmen sluttar slik som den byrja, og zoomar ut frå Xanadu og skiltet med "No trespassing". På vegen får sjåarane og vite kva "Rosebud" betyr, men det er det best å finne ut ved å sjå filmen sjølv. Verkemiddela i filmen er mange og varierte. Eit av dei viktigaste og mest brukte er djupfokus. Dette var ein ny teknikk for tida so krevde ein del kameraarbeid. Resultatet var at alt i biletet var i fokus, i staden for at berre f.eks. framgrunnen var i fokus. Dette gjorde at fleire deler av historia kunne bli fortalt i same bilete. Eit døme på dette ser me tidleg i filmen. I eit tilbakeblikk på Kane sin barndom ser me foreldra i framgrunnen som pratar, medan Kane leikar i bakgrunnen. Dette gjorde at Orson Welles kunne vise Kane sin lykkelege barndom medan foreldra sin samtale var i fokus, utan å måtte klippe mellom dei. Andre verkemiddel var bruken av lys og skugge for å forme rommet, eit vanleg trekk i tyske ekspresjonistiske filmar. Understilt kamera vart og brukt, eit vanleg trekk i japansk film. Orson Welles braut og med nokre klassiske filmreglar, ved å late nokre av skodespelarane sjå rett inn i kamera medan dei prata. Dette blir kalla ein personal synsvinkel, og gjorde at me kom nærare inn på personen som snakka, og scena vart meir personleg. Lyd var og eit viktig verkemiddel. Orson Welles hadde tidlegare erfaring innan radio, som han tok med seg til filmen. Musikken satte ofte stemninga, og lyden vart ofte brukt for å halde kontinuitet mellom scenene. Eit døme på dette er overgangen mellom Kane sin barndom og vaksne liv. Me ser Kane som barn rundt juletider, så same mannen fleire år seinare på nyttårsafta. Lyden i bakgrunnen driv scena vidare. Denne filmen handlar om ein mann som tilsynelatande har alt. Rikdom, berømmelse og eit stort palass. Likevel er han ulykkeleg, for han har tapt både barndommen og ekteskapet sitt, og døyr einsam. Snøkula han held i handa når han døyr, og hans siste ord, "Rosebud", er begge symbol på hans tapte barndom. Historia som blir fortalt i denne filmen er fiksjon, men med fleire røtter i verkelegheite. Ein kan derfor kalle det "faksjon", ein krysning av fakta og fiksjon. Den fiktive avismannen Charles Foster Kane minnar på fleire måtar om den ekte avismannen William Hearst, som levde på same tida. Han meinte at historia minna så mykje om hans liv at han prøvde å stanse filmen, men det kom ikkje gjennom. Noko som ikkje var så klart når filmen blei laga, var kor lik historia vart på Orson Welles sitt liv. I likheit med Kane kom Welles frå fattige kår, arbeidde seg til rikdom og berømmelse, men døydde einsam. Denne likheita kom fram i dokumentaren "Kampen om Citizen Kane" som kom i 1996.

Ekskona til Charles Foster Kane, Susan Alexander - biletet kan brukas for å identifisere filmen
 * http://encyclopedia.thefreedictionary.com/_/viewer.aspx?path=b%2Fb8%2F&name=Citizen_Kane_jigsaw.jpg**